section_heading: Objava
paragraph_text: Nevermind je debitirao na 144. mjestu glazbene ljestvice Billboard 200.<ref>Azerrad 1993, str. 198 Geffen je distribuirao otprilike polovicu prvih primjeraka albuma diljem sjeverozapada SAD-a, gdje su ubrzo rasprodani i nisu danima bili dostupni za prodaju. Geffen je privremeno obustavio izradu svih drugih albuma kako bi zadovoljio potražnju u toj regiji.<ref>Berkenstadt; Cross, str. 119 Nakon nekoliko mjeseci prodaja se povećala jer je "Smells Like Teen Spirit" neočekivano postajao sve popularniji. Glazbeni spot za tu pjesmu premijerno je prikazan na MTV-ovoj kasnonoćnoj alternativnoj emisiji 120 Minutes, a ubrzo je postao toliko popularan da ga je kanal počeo reproducirati i tijekom dana.<ref>Azerrad 1993, str. 199 Album je uskoro postigao zlatnu nakladu, no grupa nije iskazala pretjerano zanimanje za tu činjenicu. Novoselic je izjavio: "Da, sviđalo mi se to. Bilo je to prilično guba. Baš fora. Ali nije me baš briga za takva postignuća. Pretpostavljam da je to okej."<ref>Azerrad 1993, str. 202